Predkladacia správa

	V súlade s § 8 ods. 1 zákona NR SR č. 189/1993 Z. z. o Fonde detí a mládeže v znení neskorších predpisov sa predkladá na schválenie vláde SR „Návrh kandidáta za člena Dozornej rady Fondu detí a mládeže“ na ďalšie štvorročné funkčné obdobie, ktoré začne plynúť 19. januára 2003.
	Vláda SR uznesením č. 1263/2002 zo dňa 20. novembra 2002 navrhla Národnej rade SR kandidátov do Rady Fondu detí a mládeže a Dozornej rady Fondu detí a mládeže. Národná rada tajným hlasovaním na svojom 4. zasadnutí schválila všetkých šesť kandidátov do Rady Fondu detí a mládeže a dvoch kandidátov z troch navrhovaných do dozornej rady. 
Výsledky volieb boli schválené uznesením NR SR č. 139 zo dňa 12.12.2002. V uznesení sa ďalej konštatuje, že „nakoľko vo voľbe, ktorá sa konala 12. decembra 2002 z troch členov Dozornej rady Fondu detí a mládeže nebol zvolený jeden člen, jeho voľba sa vykoná na schôdzi Národnej rady Slovenskej republiky so začiatkom od 14. januára 2003“.
	Podľa § 11 ods. 2 vyššie uvedeného zákona kandidátov za členov Dozornej rady fondu navrhuje len vláda SR.